Amyag d yiwen ger taggayin tiseddasiyin i yellan di tmaziɣt, d awal i d-isebganen tigawt neɣ taɣara ifetti Almend n wudmawen d netta i d-ul n tefyirt tumyigt , yesɛa snat n tecraḍ d tigejdanin, ur yezmir ara ad yili umyag ma ur tent yesɛi ara , amatar udmawan d ufeggag , amatar d netta i yettaran amyag d aseɣru, afeggag deg-s i d-tettban tmeẓri n umyag , yeskanay-aɣ-d tigawt , yuddes ɣef snat n tɣawsiwin nniḍen : aẓar d usalaɣ. Ihi deg ayen yerzan aglamen tutlayt ay-agi iɛeddan taggayt-agi n umyag gelmen-tt-id d acu kan ur xdimen ara tizrawin ɣef wayen yerzan talugna n talɣiwin, nerra tamawt tamezwarut yella ulugen yettwassen, talɣa taḥerfit d talɣa n wurmir d yiwet ulac deg-s tasureft, d acu kan mi ara nuɣal ɣer talɣa n wummid, mi ara nessefti amyag ɣer wummid nebɣa anesserwes ger mi ara nuɣal ɣer talɣa n wummid akk-d talɣa n wurmir ma yettili umgarad, ɣas ma ɣef wakken i d-zerwen yimusnawen ay-agi iɛeddan tuget n yemyagen ur ttbeddilen ara talɣa gar wummid d talɣa n wurmir meɛna nekni nebɣa ad anezrew imyagen yesɛan yiwen usalaɣ ma ad d-ttaken yiwet n talɣa drg wurmir.